Legal Document

Category: 16

Text:
39. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 50684/857/Α της 23 Οκτ./11 Νοεμ. 1959 Περί καθορισμού της εξεταστέας ύλης διαγωνισμών πληρώσεως θέσεων υπαλλήλων Εμπορικών και Βιομηχανικών Επιμελητηρίων. Έχοντες υπ’ όψει τας διατάξεις της παρ. 4 του άρθρ. 1 του Νόμ. 2085/52 «περί τροποποιήσεως και συμπληρώσεως της διατάξεως του Νόμ. 1811/1951 «περί Κώδικος καταστάσεως των Δημοσίων υπαλλήλων» και την υπ’ αριθ. 734/1959 γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-1.Τα εξεταστέα μαθήματα διαγωνισμών πληρώσεως θέσεων 1ου εισαγωγικού βαθμού, ή και 2ου τοιούτου, θέσεων ενιαίων μετά του 1ου εισαγωγικού των κάτωθι κλάδων υπαλλήλων Εμπορικών και Βιομηχανικών Επιμελητηρίων ορίζονται ως ακολούθως. Ι.Κλάδος Διοικητικός Α1. Κλάδος Διοικητικός – Λογιστικός Α1 α)Στοιχεία Συνταγματικού και Διοικητικού Δικαίου. β)Στοιχεία Εμπορικού Δικαίου και Πολιτικής Οικονομίας. γ)Δημόσιον Λογιστικόν και Λογιστική. δ)Μία των γλωσσών Αγγλική ή Γαλλική κατά προτίμησιν των υποψηφίων. ΙΙ.Κλάδος Στενογράφων Α2. α)Στοιχεία Συνταγματικού και Διοικητικού Δικαίου. β)Στοιχεία Εμπορικού Δικαίου και Πολιτικής Οικονομίας. γ)Στενογραφία. δ)Μία των γλωσσών Αγγλική ή Γαλλική κατά προτίμησιν των υποψηφίων. ΙΙΙ.Κλάδος Διοικητικός ΒΙ Κλάδος Διοικητικός – Λογιστικός ΒΙ. Κλάδος Γραφέων και Δακτυλογράφων ΒΙ. α)Έκθεσις ιδεών. β)Πρακτική αριθμητική. γ)Δακτυλογραφία. δ)Στοιχεία μιας των γλωσσών Αγγλικής ή Γαλλικής κατά προτίμησιν του υποψηφίου. ΙV.Κλάδος Λογιστικός Β2. α)Έκθεσις ιδεών. β)Πρακτική αριθμητική. γ)Λογιστική. δ)Στοιχεία μιάς των γλωσσών Αγγλικής ή Γαλλικής κατά προτίμησιν του υποψηφίου. V.Κλάδος Δακτυλογράφων Β2. α)Έκθεσις ιδεών. β)Δακτυλογραφία. γ)Στοιχεία μιας των γλωσσών Αγγλικής ή Γαλλικής κατά προτίμησιν του υποψηφίου. VI.Κλάδος Μεταφραστών και βοηθών Μεταφραστών. α)Έκθεσις ιδεών. β)Δύο εκ των γλωσσών Γαλλικής, Αγγλικής, Ιταλικής, Γερμανικής οριζόμεναι δια της προκηρύξεως του διαγωνισμού. 2.Τα εξεταστέα θέματα ή η εξεταστέα ύλη των ως κάτωθι μαθημάτων κατά κλάδους των δια της παρ. 1 καθοριζομένων ως εξεταστέων, ορίζονται ως εξής. Ι.Κλάδος Διοικητικός ΑΙ. Κλάδος Διοικητικός – Λογιστικός ΑΙ α)Στοιχεία Συνταγματικού και Διοικητικού Δικαίου. 1.Μορφή του Ελληνικού Πολιτεύματος. Η νομική θέσις του Βασιλέως εν τη Πολιτεία. Αι κατά το Σύνταγμα αρμοδιότητες αυτού. 2)Υπουργοί. Νομική θέσις και αρμοδιότητες αυτών κατά το Σύνταγμα. Αστική, ποινική, και κοινοβουλευτική ευθύνη αυτών. 3)Κατάρτισις και ψήφισις των νόμων και Νομοθετικών Δ/των. 4)Είδη Διαταγμάτων, Νομοθετική εξουσιοδότησις. 5)Το δικαίωμα του αναφέρεσθαι προς τας αρχάς. 6)Η αρχή της νομιμότητος και η διακριτική εξουσία της διοικήσεως. (Μετά την σελ. 82,06) Σελ. 82,07 168-39 Εμπορικά και Βιομηχανικά Επιμελητήρια 14.Β.αα.38-39 7)Διοικητικαί πράξεις. Έννοια, διακρίσεις, έκδοσις και έναρξις ισχύος αυτών. 8)Ανάκλησις Διοικητικών πράξεων. 9)Ορισμός και διακρίσεις των διοικητικών υπαλλήλων. Συνταγματική μονιμότης των τακτικών υπαλλήλων. 10)Τρόπος προσλήψεως διοικητικών υπαλλήλων. Προϋποθέσεις προσόντα και κωλύματα διορισμού. 11)Καθήκοντα, περιορισμοί και δικαιώματα διοικητικών υπαλλήλων. 12)Πειθαρχικά αδικήματα ποιναί και πειθαρχική δικαιοδοσία διοικητικών υπαλλήλων. β)Στοιχεία Εμπορικού Δικαίου και Πολιτικής Οικονομίας. 1)Εμπορική επωνυμία και σήματα. 2)Έμποροι και Εμπορικαί πράξεις. 3)Ομόρρυθμος και ετερρόρυθμος εταιρεία (ορισμός, σύστασις, επωνυμία, ευθύνη εταίρων, λύσις). 4)Ανώνυμος Εταιρεία (ορισμός, σύστασις, διαφοραί ανωνύμου και ομορρύθμου Εταιρείας όργανα λειτουργίας και λύσις). 5)Άνοιγμα πιστώσεως. 6)Συντελεσταί παραγωγής (έδαφος, εργασία, κεφάλαιον). 7)Πίστις (σημασία αυτής δι’ αύξησιν κυκλοφορίας αγαθών). 8)Αποταμίευσις (αποθεματικόν κεφάλαιον, πραγματικόν κεφάλαιον). 9)Τι είναι φόρος – Δικαιολογητική βάσις του φόρου-Ανάπτυξις α)της θεωρίας του ανταλλάγματος και ασφαλίστρου, β)της οργανικής θεωρίας, γ)της θεωρίας περί της λειτουργικής αιτιολογίας του φόρου. 10)Πηγαί των δημοσίων εσόδων και κάλυψις των δημοσίων δαπανών. γ)Δημόσιον Λογιστικόν και Λογιστική: 1)Προϋπολογισμός. Έννοια και σκοπιμότης. Νομική Φύσις. 2)Διαδικασία εκτελέσεως του προϋπολογισμού των δαπανών. 3)Χρονικά όρια εκτελέσεως του προϋπολογισμού. 4)Περί ισολογισμού και απολογισμού. 5)Περί πιστώσεων. 6)Περί διατακτών κυρίων και δευτερευόντων. 7)Έννοια δημοσίων υπολόγων, υποχρεώσεις αυτών. 8)Ελλείμματα δημοσίων υπολόγων. 9)Προληπτικός έλεγχος χρηματικών και επιτροπικών ενταλμάτων. 10)Παραγραφή Δημοσίων χρεών. Σελ. 82,08 168-40 11)Λογιστικά βιβλία (Υποχρεωτικά, κύρια, βοηθητικά, αναλυτικά. Καταχώρησις εγγραφών, αναζήτησις και επανόρθωσις σφαλμάτων). 12)Οικονομική κατάστασις επιχειρήσεων, ενεργητικόν, παθητικόν, μεταβολαί υπηρεσιακών στοιχείων και διατυπώσεις τούτων. 13)Λογαριασμοί (διάφοροι κατηγορίαι, εμφάνισις και λειτουργία, άνοιγμα, κλείσιμον, τήρησις τούτων, εκκαθάρισις μικτών λογαριασμών). 14)Απογραφή, ισοζύγιον, τακτοποίησις λογ/σμών, αποτελέσματα ισολογισμού, κλείσιμον των λογιστικών βιβλίων εις το τέλος του έτους άνοιγμα εκ νέου. 15)Έξοδα ειδικά και γενικά, κοστολογήσεις, αποσβέσεις, αποθεματικά. δ)Αγγλική και Γαλλική γλώσσα: Μετάφρασις κειμένου είκοσι στίχων εκ της Ελληνικής εις μίαν των ανωτέρω γλωσσών. ΙΙ.Κλάδος Στενογράφων Α2. Δια τα μαθήματα: α)Στοιχεία Συνταγματικού και Διοικητικού Δικαίου. β)Εμπορικού Δικαίου και Πολιτικής Οικονομίας. γ)Αγγλική ή Γαλλική γλώσσα, ως και δια τον Α1 Κλάδον Διοικητικού, Λογιστικού και δια τα τρία α΄, β΄ και γ΄ μαθήματα. δ)Στενογραφία – Στενογράφησις καθ’ υπαγόρευσιν κειμένου είκοσι στίχων. ΙΙΙ.Κλάδος Διοικητικός Β1 – Κλάδος Διοικητικός. Λογιστικός – Β1 – Κλάδος Γραφέων και Δακτυλογράφων Β1. IV.Κλάδος Λογιστικός Β2. V.Κλάδος Δακτυλογράφων. α)Αγγλική ή Γαλλική γλώσσα. Μετάφρασις εις την Ελληνικήν υπαγορευμένου κειμένου στίχων 10 μιας των εν λόγω γλωσσών. IV.Κλάδος Λογιστικός Β2. Η εις το μάθημα «Λογιστική» εξεταστέα ύλη, καθορίζεται ως έπεται: «Ορισμός και σκοπός της Λογιστικής». Λογιστικά συστήματα. Σύγκρισις διπλογραφίας και απλογραφίας. Περί λογαριασμού, τήρησις, περάτωσις και εκ νέου άνοιγμα λογαριασμού. Περί ημερολογίου. Σχηματισμός ημερολογιακών άρθρων δια διαφόρους Εμπορικάς πράξεις. Περί Γενικού Καθολικού και Ειδικών ή αναλυτικών καθολικών. Περί βιβλίου Ταμείου. Τήρησις, περάτωσις και εν νέου άνοιγμα αυτού. Δικαιολογητικά έγγραφα των Ταμιακών πράξεων. Εξέλεγξις Ταμείου. Μέσα ελέγχου και ακριβείας, των εγγραφών εν τη διπλογραφία. Ανεύρεσις και διάρθρωσις λογιστικών σφαλμάτων. Απογραφή και Ισολογισμός. Διοργάνωσις της λογιστικής υπηρεσίας επιχειρήσεώς τινος. 14.Β.αα.39 Εμπορικά και Βιομηχανικά Επιμελητήρια VI.Κλάδος Μεταφραστών και Βοηθών.  Αγγλική, Γαλλική, Ιταλική, Γερμανική γλώσσα. Μετάφρασις κειμένου είκοσι στίχων εξ εκάστης των δια της προκηρύξεως οριζομένων δύο των ως άνω γλωσσών εις την Ελληνικήν και ετέρων είκοσιν επίσης στίχων εκ της Ελληνικής εις εκάστην των δυο ως άνω γλωσσών. Γενικώς παρατηρητέον ότι επί του μαθήματος της δακτυλογραφίας εφαρμόζεται η υπ’ αριθ. 4652/1953 απόφασις του Προέδρου της Κυβερνήσεως (Φ.Ε.Κ. 42/Β΄/25.2.53) δηλαδή τα άρθρ. 9 παρ. 3 και 10 παρ. 1 και 4 αυτής. Αι υπ’ αριθ. 16313/1958 και 19702/1959 ημέτεραι αποφάσεις ως και πάσα προγενεστέρα απόφασις ημών αντικειμένη εις τας διατάξεις της παρούσης καταργείται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.